PRIA 6.4 maaelu edendamise toetus 150 000 €
#000000
Septembris avaneb taas PRIA meede 6.4 Maapiirkonnas majandustegevuse mitmekesistamise investeeringutoetus. PRIA 6.4 maaelu edendamise toetuse eesmärk on luua eeldused uute töökohtade tekkeks maapiirkonnas väljaspool põllumajandussektorit. Tegu on küllaltki populaarse toetusega, kus iga aasta on taotlejate hulk kasvanud. Seetõttu on oluline, et taotlemise materjalid oleksid võimalikult hästi ette valmistatud. Kui vajad abi taotlemisel, siis meie aitame.
#000001
PRIA Maapiirkonnas majandustegevuse mitmekesistamise investeeringutoetuse ülevaade
#000002
PRIA 6.4 maaelu edendamise toetuse suurus on 150 000 € ja osakaal 50% põllumajandustootjal ja mittepõllumajanduslikul ettevõtjal kuni 40%.
#000003
Kes saab taotleda ja millised on tüüptingimused?
#000004
Mikroettevõtted (alla 10 töötajaga ja müügitulu või bilansimaht alla 2 mln €).
Ettevõte peab olema tegutsenud vähemalt 2 aastat.
Müügitulu peab mõlemal aastal olema vähemalt 4000 eurot.
Majandusaasta aruanded peavad olema äriregistrist kättesaadavad.
Ettevõttel ei tohi olla võlgu riigi ees ega pankrotiohtu.
Investeeringobjekt asub maapiirkonnas (sh kuni 4000 elanikuga linna ja vallad).
#000005
Ehitise ehitamine (vaja ehitusprojekti ja ehitusluba või ehitusteatist).
Masinate või seadmete ostmine (v.a. sõiduvahendid).
Rändkaupluse või selle sisseseade ostmine.
#000006
Millised on taotlemiseks vajalikud dokumendid?
#000007
Ehitamise puhul on vaja ehitusprojekti ja ehitusluba.
Ehituspakkumised peavad olema PRIA põhjal.
Kui maksumus on 5000 eurot, on vaja esitada 3 võrreldavat pakkumist.
#000008
Oleme alates 2012. aastast koostanud hinnanguliselt 330 rahastustaotlust ja äriplaani kõikvõimalikest valdkondadest (teenused, transport, tootmine, toitlustus, disain jne).
#000009
Soovid taotleda? Võta meiega ühendust!
#000010
2022. aasta algusest jõustuvad seadusemuudatused, mis mõjutavad nii ettevõtjaid kui ka töötajaid.
#000011
Töötasu alammäär tõuseb 70 euro võrra
#000012
Sellest aastast hakkavad kehtima uued seadusemuudatused – näiteks tõusis miinimumpalk 654 euroni (tunnitasu 3,86 euroni), mis on 70 eurot suurem kui eelmisel aastal. Tegemist on töötasuga, mille töötaja peab minimaalselt täistööajaga töötades kätte saama. Maksu- ja Tolliameti andmetel oli Eestis 2021. aasta esimesel kaheksal kuul 16 900 täisajaga töötajat, kes teenisid töötasu alammäära, moodustades sellega 3,4% kõigist palka saavatest töötajatest. Loe lähemalt sotsiaalministeeriumi kodulehelt.
#000013
Seadusemuudatused 2022 – riigilõivud tõusevad
#000014
Uuest aastast tõusevad riigilõivud riiklikes registrites umbes 40%. See tähendab, et edaspidi saab nii füüsilisest isikust ettevõtja kui ka täis- või usaldusühingu registreerida 20 euroga, mis varem oli 13 eurot. Osaühingu loomine tavamenetluses maksab uue korra järgi 200 eurot, eelmisel aastal oli 145 eurot. Kiirmenetluse teel saab osaühingu nüüd vormistada 265 euro eest. Seadusemuudatused tõid kaasa ka ümberkujundamistega seotud muutused riigilõivudes. Nüüd tuleb äriühingu ümber registreerimise eest osaühinguks või aktsiaseltsiks tasuda riigilõivu senise 130 euro asemel 180 eurot. Kuigi ettevõtjate jaoks riigilõivud suurenevad, siis perekonnaasjade riigilõivud ei tõuse ja jätkub menetlusabi andmine vähekindlustatud inimestele. Vaata lähemalt RIK kodulehelt.
#000015
Alates 2020. aasta septembrist võib teha väikseid tööampse töötuna arvel olles. Nüüd suureneb ajutise töötamise ehk tööampsude lubatud maksimumtasu, mis võib 2022. aastal olla kuni 261,6 eurot kuus, ilma et selle arvelt väheneks töötuskindlustushüvitis. See tähendab, et selle summa ulatuses arvelolek ei lõppe ja inimene võib samal ajal saada töötutoetust või töötuskindlustushüvitist.
#000016
Haiguspäevade varasem hüvitamine võimaldab inimestel juba esimeste sümptomite tekkimisel koju jääda, ilma et nad kaotaksid oma sissetulekust. 2022. aasta lõpuni jätkub süsteem, et esimene haiguspäev on töötaja omavastutus, tööandja tasub teisest kuni viienda päevani ja haigekassa alates kuuendast päevast. Samasugused tingimused kehtivad ka lähikontaktsetele. Loe lähemalt sotsiaalministeeriumi kodulehelt.
#000017
Seoses töölepinguseaduses tulenevate muudatustega, mis jõustuvad 2022. aasta 1. aprillil, kaotatakse 10-tööpäevane ooteaeg 13-14-aastaste alaealise registreerimisest töötamise registris. Selline kohustus jääb aga edaspidi ikkagi kehtima 7-12-aastase alaealise töölevõtmisel.
#000018
Lapsevanem saab küsida sobivamaid töötingimusi
#000019
Eelnõus on uus nimetus „hoolduskohustusega töötaja“, kelleks on töötaja või ametnik, kes kasvatab vähemalt üht alla 8-aastast last või hooldab märkimisväärset hooldamist või tõsise terviseprobleemi tõttu tuge vajavat isikut. Siinkohal ei mõelda hooldamist vajava isiku all vaid ainult sugulussuhteid. Uue seaduseelnõu järgi on hoolduskohustusega töötajal õigus küsida paindlike töö- ja teenistustingimusi. See õigus ei tähenda automaatselt seda, et tööandja on kohustatud neid tingimusi võimaldama, aga keeldumise puhul peab ta seda põhjendama. Tööandjal tuleb kindlasti sellise taotluse saamisel töötaja vajadusi kaaluda. Vaata lähemalt töölepingu seadusest.
#000020
Lisakaitse töölepingu ülesütlemisel või teenistusest vabastamisel
#000021
Lisaks eelmainitud töötingimuste võimaldamisele sätestab eelnõu lisa kaitse hoolduskohustusega töötaja töölepingu ülesütlemisel või teenistusest vabastamisel. See tähendab, et tööandja peab põhjendama, et töölepingu ülesütlemine ei ole kuidagi seotud töötaja või ametniku eraeluliste põhjustega- näiteks raseduse või lapsevanemapuhkusega jne.
#000022
Seadusemuudatused 2022 – vanemahüvitise muutused
#000023
Seoses vanemahüvitise ja lapsepuhkuse korra muudatustega läheb lastega perede elu paidlikumaks. See tähendab, et riik pakub vanematele paremaid võimalusi töö- ja pereelu ühitada.
#000024
Alates 1. aprillist 2022 koonduvad kõik hüvitised ja puhkused sotsiaalkindlustusametisse. Kui enne pidid emad hüvitiste teemal suhtlema nii haigekassa kui ka sotsiaalkindlustusametiga, siis nüüd koondub kogu lapse eest makstavate hüvitiste süsteem ühte kohta.
#000025
Lisaks saavad emad nüüd kasutada rasedus- ja sünnituspuhkuse ning sünnitushüvitise asemel ema vanemahüvitist ja emapuhkust. Kui enne maksis haigekassa sünnihüvitist 140 päeva eest ühekordse maksena, siis nüüd hakkab sotsiaalkindlustusamet emadele maksma ema vanemahüvitist kuu kaupa maksimaalselt 100 päeva eest. Võib tunduda, et makstavate vanemahüvitis päevade arv on väikem kui sünnihüvitis päevade arv, siis nii see tegelikult ei ole. Ülejäänud päevad jagatakse ära mõlema vanema vahel. See muudab sünnihüvitis päevade väljavõtmise paidlikumaks.
#000026
Seadusemuudatused tekitavad lapsevanematele võimaluse olla vanemapuhkusel kuni 60 päeva samal ajal. See tähendab, et enam ei pea valima, kumb vanematest hakkab vanemahüvitist saama- nüüd on see võimalus mõlemal vanemal.
#000027
Suureneb ka töövõimetustoetus, mille täpne suurus selgub I kvartali lõpus, kui toimub sotsiaalmaksuga indekseerimine. Hetkel on selleks osalise töövõime korral 8,6241 eurot päevas ja puuduva töövõime korral 15,13 eurot päevas. See tähendab vastavalt 258,72 ja 453,90 eurot kuus.
#000029
Tööandja võlgade puhul tasutakse raha laekumise korral sellest esimesena töötajate teise samba maksed ning neid makseid enam ajatada ei saa. Seadusemuudatused jõustuvad 2022. aasta 1. juulil.
#000030
Põlevkivi kaevandavate ettevõtjatel pikeneb õigus kasutada erimärgistatud diislikütust ühe aasta võrra ehk kuni 2023. aasta 30. aprillini ja see muudatus jõustub 2022. aasta 1. mail.
#000031
Käibemaksu seadus muudatus (alates 1. jaanuar)
#000032
Alates 2022. aasta 1. jaanurist võetakse kasutusele käibemaksudirektiivi muudatus, millega kehtestatakse maksuvabastus ametitele ja asutustele COVID-19 pandeemia reageerimiseks. See annab õiguse osta ning importida 0%-lise maksumääraga kaupu ja teenuseid, mis on seotud COVID-19 pandeemiaga ning selline maksusoodustus kehtib juhul, kui need kaubad ning teenused, mida pakutakse, on tasuta. Käibemaksusoodustus tehakse tagasiulatuvalt 2021. aasta 1. jaanuarini. Uuri lähemalt käibemaksuga seonduvaid muudatusi MTA kodulehelt.
#000033
Konkurentsiametit hakatakse osaliselt rahastama monopoolsetelt ettevõtetelt laekunud järelevalvetasudest, mille suurus on 0,02-0,2 protsenti teenuse müügitulust. Selle muutusega tahetakse tagada tarbijat ja konkurentsi kaitsva asutuse võimekus, mis aitab seista selle eest, et monopolid ei kehtestaks elutähtsate teenuste eest liiga kõrget hinda. Selle muutuse vajadus sai selgeks elektrihinna järsu tõusuga.
#000034
Taastub eriolukorra eelne maksuvõlgade intressimäär
#000035
2022. aastast taastub endine intress 0,03% pealt 0,06%-le päevas. 2021. aasta lõpuni võis maksuvõlgade ajatamisel intressimäära vähendada kuni 100%, kuid nüüd 2022. aasta algusest muutus see kuni 50%-le.
#000036
Ettevõtlustoetused 2022 – milline sobib sinu ettevõttele?
#000037
2022. aasta ettevõtlustoetusi mõjutab üleminek uuele Euroopa Liidu rahastusperioodile. Toome välja valiku ettevõtlustoetustest, mis on juba praegu avatud, aga ka need, mille voorud alles avanevad.
#000038
Praegu on avatud järgnevad meetmed:
#000039
Kohaliku tegevusgrupi toetus ja LEADER-projektitoetus
#000040
Mikro- ja väikeettevõtjate põllumajandustoodete töötlemise ning turustamise investeeringutoetus
#000041
Keskmise suurusega ettevõtjate ja suurettevõtjate põllumajandustoodete töötlemise ning turustamise investeeringutoetus
#000042
Ettevõtlustoetused 2022 – praegu avatud meetmed
#000043
Tingimused:• abikõlbulikkuse perioodil tehakse koostööd kutse- rakenduskõrg- või ülikoolidega teadus- ja arendustegevuse osas;• projekt kuulub nutika spetsialiseerumise kasvualadesse;• kohustub looma vähemalt 5 töökohta;• projekti maksimaalne pikkus 18 kuud.
#000044
Toetatakse: • tegevuse alustamine Eestis ja selle edendamiseks vajaliku põhivara ostmine;• tegevuskohana kasutatava hoone või selle osa renoveerimine Eestis;• tegevuseks vajaliku töötaja värbamine;• töötajate personalikulude maksmine abikõlblikkuse perioodi jooksul;• tegevuseks vajaliku töötaja tööalane koolitamine.
#000045
Tegevused:• projektiplaani koostamine;• eelhinnangu saamine;• taotluse esitamine RTKle.
#000046
Tingimused:• väikese- ja keskmise suurusega ettevõtted;• VKEd saavad innovaatiliste projektide väljatöötamiseks nõu teadusasustustelt katselaboritelt või intellektuaalomandi ekspertidelt.
#000047
Tegevused:• probleemi sõnastamine ja koostööpartneri valimine;• projektiplaani koostamine;• taotluse esitamine EASile.
#000049
Tingimused:• väikese- ja keskmise suurusega ettevõtted;• tulemuseks uuenduslik, innovatiivne, kõrgema lisandväärtusega toote, teenuse või tehnoloogia arendus.
#000050
Toetatakse nõustamist: • prototüübi valmistamisel;• komponentide arendusel, testimisel ja demonstreerimisel;• tootekatsetuse ja tööstusliku eksperimendi korraldamisel, teostatavusuuringu läbiviimisel;• metroloogia, akrediteerimise, standardiseerimise, vastavushindamine ja sertifitseerimise alal;• patendi-, kasuliku mudeli või tööstusdisainilahenduse õiguskaitsel, uuringuid ja registreerimist.
#000051
Tegevused:• eelnõustamise läbimine ja probleemi sõnastamine;• koostööpartnerite leidmine ja projektiplaani koostamine ja esitamine.
#000052
Tingimused:• ettevõte on tegutsenud kuni 24 kuud;• töötajate arv on väiksem kui 10;• müügitulu ega bilansimaht ei tohi ületada 80 000 eurot;• kohustub looma kaks uut töökohta.
#000053
Toetatakse nõustamist: • materiaalse põhivara soetamist;• turunduse- ja personalikulusid;• rakendustarkvara soetamist või arendamist.
#000054
Tegevused:• äriplaani koostamine;• eelhinnangu saamine;• taotluse esitamine RTKle.
#000055
Toetuse summa:kuni 15 000 €
#000056
Tingimused:• Eesti äriregistrisse kantud äriühing;• 2 eelneva aasta keskmine müügitulu Eestis peab olema vähemalt 200 000 eurot.
#000057
Toetatakse:• Digitaliseerimise teekaardi koostamist, mis sisaldab: o ülevaadet ettevõtja ärimudelist, tarneahelast ja protsessidest; o hinnangut, milliseid tarneahela kitsakohti saab lahendada; o lahenduste tasuvusaega ja mõjule ärimudelile ning majandustulemustele; o lahenduste elluviimise kolme aasta tegevuskava.
#000058
Tegevused:• hinnapakkumiste küsimine ja saamine;• taotluse esitamine EASile;• digitaalse teekaardi läbiviimine.
#000059
Tingimused:• ettevõte on Eesti äriregistrisse kantud äriühing;• ettevõtte 2 viimase aasta keskmine müügitulu on vähemalt 200 000 eurot.
#000060
Toetatakse:• töötasu ja sellega seotud makse;• vahendite ja seadmete kulu vastavalt nende kasutusajale projektis;• tootearenduseks vajalike uuringute ja teenuste sisseostmist;• tootearenduseks vajalike materjalide ja tarvikute soetamist.
#000061
Tegevused:• ettevõtja peab läbima kohustusliku nõustamise, mille käigus antakse plaanidele eelhinnang;• taotluse täitmine ja esitamine.
#000062
Tingimused:• kohaliku elu arendamine;• tegevuspiirkonna elanike arv vahemikus 10 000- 15 000;• peab tegema investeeringu või projekti ellu viima.
#000063
Tegevused:• hinnapakkumiste küsimine ja saamine;• taotluse esitamine läbi e-PRIA.
#000065
Loe lähemalt PRIA kodulehelt ja vaata, kas sinu piirkonnas on LEADER toetusi tulemas tegevusgruppide koondist maainfo.ee veebilehelt.
#000066
Toetatakse: • projekti, mille raames võetakse tööle teadlane;• teadlase tööjõukulu.
#000069
Tegevused:• projekti koostamine, mille raames palgatakse teadlane;• teadlase leidmine ja koostöö arutamine;• taotluse esitamine RTKle.
#000070
Tingimused:• taotleja ei ole saanud ega taotle samal ajal investeeringutoetust meetmest „Investeeringud põllumajandusettevõtte tulemuslikkuse parandamiseks”;• taotleja ei ole saanud toetust arengukava tegevuse liigi „Noorte põllumajandustootjate tegevuse alustamine”;• peab koostama jooksva majandusaasta ja kahe järgneva aasta äriplaani;• tegutsenud vähemalt 2 majandusaastat (viimane majandusaasta vähemalt 12 kuud).
#000071
Toetatakse: • põllumajanduslike toodete tootmise arendamise;• vähemalt 50% äriplaanis kavandatud tegevuste maksumusest kasutatakse sellise materiaalse vara jaoks, mida saab kasutada põllumajanduslike toodete tootmiseks või töötlemiseks.
#000072
Tegevused:• taotluse ja äriplaani esitamine e-PRIAle;• projekti elluviimine.
#000073
Tingimused:• väikese suurusega ettevõtja või mikroettevõtja;• põhitegevuseks toiduainete tootmine või joogitootmine.
#000074
Toetatakse: • investeeringutest ehitusse ja/või seadmetesse.
#000075
Tegevused:• taotluse täitmine ja esitamine e-PRIAle.
#000076
Tingimused:• keskmise suurusega ettevõtja või suurettevõtja;• põhitegevuseks toiduainete tootmine või joogitootmine.
#000077
Toetatakse: • investeeringutest seadmetesse (võimalik ehituse lisandumine).
#000078
Ettevõtluse eluring ehk iga pidu saab ükskord otsa
#000079
Mistahes suurusega ja etapis ettevõtja peab leppima teadmisega, kuigi see on mõru pill millega leppida, siis tema loodud ja üles ehitatud organisatsioon lõpetab ühel päeval tegevuse. Küsimus ei ole kas, vaid millal see juhtub ning kui palju on ettevõtjal võimalik organisatsiooni elutsüklite vahel liikumise osas kaasa rääkida.
#000080
Ettevõtluse eluring – selle etappe võib erinevalt nimetada, aga kasutame siin kohal etappide kirjeldamiseks järgmiseid faase: stardifaas, kasvufaas, klaaslae faas, küpsuse faas ja lõpufaas. Järgnevalt kirjeldame igaühte neist eraldi. Seda, kuidas erinevad elutsükli faasid mõjutavad ettevõtte müüki, käivet ja kasumit, näete graafiliselt järgnevalt jooniselt.
#000081
Reeglina järgneb ettevõtte loomisele toote või teenusega turule minemine. Alustades on müügid väikesed, kuid aeglaselt (ja loodetavasti stabiilselt) kasvavad. Ettevõtte peamine fookus on müük, konkurentsieeliste leidmine ja väärtuspakkumise viimine läbi turunduse sihtgrupini. Tihti tähendab see ka ärikahjumit, kuna käivitamisega seotud kulud on suuremad kui esimeste aastate tulud. Heade eeldustega ettevõtja oskab sellega ka arvestada ja saab esimesest faasist edasi.
#000082
Kui ettevõtte meeskond on leidnud töötava ärimudeli, turunduslikud sõnumid ja müügistrateegia, siis järgneb kiire kasvu faas. Müük kasvab jõudsalt ja ettevõte hakkab nägema esimest korda kasumit. Samas tuleb arvestada, et kasum sörgib alati müügil viitega sabas ja ei ole kasvufaasis tugevas korrelatsioonis müügi kasvuga.
#000083
Selles organisatsiooni faasis on varasema kogemuseta meeskonnal omajagu segadust, kuna loojad ja ehitajad peavad hakkama ühtäkki meeskonna suurenedes protsesse looma ja opereerima. Kõik selle muutusega ei kohanegi. Mõned opereerivad üle (pidev meeskonnaliikmete vahetamine) ja teised proovivad kaoses jätkata, mis ühest hetkest muutub ettevõtte rahakotile ülejõu käivaks. Kolmandad unustavad opereerimise kellelegi teisele üle anda ja jätavad organisatsiooni arendamise ja edasi liikumise unarusse.
#000084
Varem või hiljem hakkab kasvufaasis oleva ettevõtte kasv pidurduma. Põhjuseks võib olla turu küllastumine või uued konkurendid. Müük on selles faasis rekordiliselt kõrge, kuid kasum hakkab vaikselt kahanema. Seda põhjustab oluline kulude suurenemine ja organisatsiooni stabiilse opereerimisega seotud investeeringud.
#000085
Ettevõtjatel soovitame selles faasis alustada tugevamalt tööd uute ideede ja ärisuundadega. Praktikas teevad seda vähesed, kuna senine edu muudab mugavaks ja iga uue ärisuuna käivitamine nõuab pingutust. Seda ebamugavust on lihtsam edasi lükata.
#000086
Hetkest, kui müük hakkab vaikselt, kuid järjekindlalt vähenema, muutuvad ka kasumimarginaalid õhemaks. Rahavood püsivad selles organisatsiooni elutsüklis stabiilsed.
#000087
See on juba võrdlemisi kriitiline aeg ettevõtte juhtidel organisatsiooni tulevik ümber mõtestada, uued ärisuunad leida, tehnoloogiatesse investeerida või näiteks uutele turgudele siseneda. Selliselt on võimalik ettevõttel ennast turul uuesti positsioneerida ja leida uued kohad kasvamiseks.
#000088
Ettevõtte elu läheneb lõpule hetkest, kui nii müük, müügitulu kui ka kasum on kõik ühtemoodi langustrendis. Tihti organisatsioonid lepivad selles etapis enda saatusega, et organisatsiooni eluea pikendamine ja pidevalt muutuva ärikeskkonnaga kohanemine ei õnnestunud. Ettevõtted kaotavad enda konkurentsieelised ja lõpetavad varem või hiljem tegevuse.
#000089
Kokkuvõtvalt on igal organisatsioonil algus ja lõpp. Mängurõõm ja võlu peitub selles, kui oskuslikult suudavad ettevõtte juhid igas artiklis kirjeldatud firma elutsükli etapis manageerida ja sellest maksimumi võtta. Mõned ettevõtted kestavad sadu aastaid läbi pideva iseenda uuesti leiutamise, uutele turgudele ja uutesse segmentidesse sisenemise.
#000090
Soovid oma äri osas nõu? Võta meiega ühendust.
#000091